
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 209 

— — 11 Μαρτίου 1999 


ΑΠΟΦΑΣΕΙ Σ 

Αριθ.ΔΔΟ/Φ. 101.22/2205 

Μεταβίβαση αρμοδιοτήτων στον Γενικό Γραμματέα, 
στους Προϊσταμένους Διευθύνσεων και Τμημάτων του 
Υπουργείου Αιγαίοιι και του δικαιώματος να υπογρά¬ 
φουν «με εντολή Υπουργού». 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 25 και 29 του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α'), όπως συμπληρώ¬ 
θηκε και τροποποιήθηκε (άρθρ. 27 του Ν. 2081 (ΦΕΚ 
154/Α') 

β) Του άρθ. 81 του Ν. 1892/90 «Για τον εκσυγχρονισμό 
και την ανάπτυξη και άλλες διατάξεις» (ΦΕΚ 101/Α). 

γ) Του άρθ. 27 του Ν. 2081/92 (ΦΕΚ 154/Α/92), με το ο¬ 
ποίο προστέθηκε το άρθρο 29Α στον Ν. 1558/85 και τρο¬ 
ποποιήθηκε με το άρθρο 1 του Ν. 2469/97. 

δ) Του Π.Δ. 1/1986 «Καθορισμός αρμοδιοτήτων του Υ¬ 
πουργείου Αιγαίου» (ΦΕΚ 1/Ά). 

ε) Του Π.Δ. 195/1986 «Οργάνωση, διάρθρωση και λει¬ 
τουργία των Υπηρεσιών ΠΣΕΑτου Υπουργείου Αιγαίου» 
(ΦΕΚ78/Α). 

στ) Του Π.Δ. 359/1986 «Οργανισμός Υπουργείου Αιγαί¬ 
ου» (ΦΕΚ158/Α). 

2. Την αριθ. 8555/27-11-90 κοινή απόφαση των Υπουρ¬ 
γών Προεδρίας της Κυβέρνησης και Αιγαίου, σχετικά με 
τις «Πράξεις και έγγραφα του Υπουργείου Αιγαίου, που 
εξαιρούνται από τους περιορισμούς της διάταξης του άρ¬ 
θρου 81 παρ. 1 του Ν. 1892/90 (ΦΕΚ741/Β). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

4. Την ανάγκη περαιτέρω μεταβίβασης αρμοδιοτήτων 
από την Υπουργό Αιγαίου στον Γενικό Γραμματέα, τους 
Προϊσταμένους Δ/νσεων και Τμημάτων και του δικαιώμα¬ 
τος να υπογράφουν «με εντολή Υπουργού» («Ε.Υ.»), απο¬ 
φασίζουμε: 

Άρθρο 1. 

Μεταβιβάζουμε στον Γενικό Γραμματέα του Υπουργεί¬ 


ου Αιγαίου την άσκηση των παρακάτω αρμοδιοτήτων, πέ¬ 
ραν των αναφερομένων στο άρθρο 25 του Ν. 1558/85, ό¬ 
πως θα ισχύει κάθε φορά: 

1. Την έκδοση αποφάσεων, εγκυκλίων, γενικών και ειδι¬ 
κών οδηγιών αρμοδιότητας περισσοτέρων της μιας Διευ¬ 
θύνσεων με σκοπό τον συντονισμό της κοινής δραστη¬ 
ριότητας αυτών για την αποτελεσματική υλοποίηση της 
Κυβερνητικής Πολιτικής. 

2. Την έκδοση γενικών και ειδικών οδηγιών προς τις λοι¬ 
πές υπηρεσίες του χώρου ευθύνης του Υπουργείου Αι¬ 
γαίου, εκτός εκείνων που εποπτεύονται από τα Υπουργεία 
Εθνικής Αμυνας και Δικαιοσύνης. 

3. Τον διορισμό των Ειδικών Συμβούλων, Ειδικών Συ¬ 
νεργατών, στο Γραφε ίο του Γενικού Γραμματέα του Υ¬ 
πουργείου Αιγαίου. 

4. Την έγκριση προσλήψεων και τον διορισμό τακτικών 
(μονίμων) και με σχέση εργασίας Ιδιωτικού Δικαίου υπαλ¬ 
λήλων. 

5. Την κύρωση πινάκων επιτυχίας που καταρτίζονται με 
τη διαδικασία επιλογής και την εκδίκαση ενστάσεων κατά 
των πινάκων αυτών. 

6. Αποφάσεις μονιμοποίησης ή μη δοκίμων υπαλλήλων 
ή με σχέση εργασίας Ιδιωτικού Δικαίου υπαλλήλων. 

7. Αποφάσεις ανανέωσης συμβάσεων υπαλλήλων Ιδιω¬ 
τικού Δικαίου ορισμένου χρόνου. 

8. Απαντήσεις σε αιτήματα, αναφορές, παράπονα ή κα¬ 
ταγγελίες πολιτών κατά πράξεων ή παραλείψεων υπηρε¬ 
σιακών οργάνων του Υπουργείου. 

9. Διαπιστωτικές πράξεις λήξης των συμβάσεων υπαλ¬ 
λήλων Ιδιωτικού Δικαίου ορισμένου χρόνου. 

10. Την έγκριση μετακινήσεων των υπαλλήλων όλων 
των κατηγοριών της Κεντρικής Διοίκησης του Υπ. Αιγαίου 
στο εξωτερικό για εκτέλεση υπηρεσίας. 

11. Την έγκριση μετακινήσεων των Προϊσταμένων Διευ¬ 
θύνσεων και Τμημάτων στο εσωτερικό για εκτέλεση υπη¬ 
ρεσίας και για χρονικό διάστημα που ορίζεται σύμφωνα 
με τις διατάξεις του άρθρου 2 του Ν. 2346/95 όπως θα ι¬ 
σχύει κάθε φορά. 

12. Τον ορισμό υπαλλήλων για τη συμμετοχή σε συνέ¬ 
δρια, διιημερίδες, ημερίδες και σεμινάρια. 

13. Τη συγκρότηση και ορισμό μελών σε συλλογικά όρ¬ 
γανα, συμβούλια Επιτροπές παραλαβής έργων, μελετών 

και ερευνητικών Προγραμμάτων καθώς και Ειδικών Επι¬ 
τροπών παραλαβής, υλικών & εφοδίων, εκτός εκείνων 
που η συγκρότησή τους προβλέπεται από διάταξη Νόμου 
να γίνεται υποχρεωτικά από Υπουργό. 

14. Τον ορισμό εκπροσώπων του Υπουργείου Αιγαίου 
στα Διοικητικά και Διαιτητικά Δικαστήρια. 

15. Τις πειθαρχικές αποφάσεις και πράξεις πειθαρχικής 
διαδικασίας εκτός εκείνων που είναι αμεταβίβαστες από 
τον Νόμο. 

16. Αποφάσεις τοποθέτησης Προϊσταμένων Διευθύν¬ 
σεων, Τμημάτων (αυτοτελών και μη) και Γραφείων (αυτο¬ 
τελών και μη). 

17. Την έγκριση προγραμμάτων επιμόρφωσης των υ¬ 
παλλήλων. 

18. Την έγκριση για την εκ παραλλήλου ανάθεση καθη¬ 
κόντων σε υπαλλήλους για θέματα αρμοδιότητας άλλης 
Διεύθυνσης από εκείνη που είναι τοποθετημένοι. 

19. Ερωτήματα προς το Υπηρεσιακό Συμβούλιο για θέ¬ 
ματα υπαλληλικής κατάστασης των υπαλλήλων οιασδή- 
ποτε κατηγορίας καθώς και της επιλογής Προϊσταμένων. 
Ερωτήματα προς το Πειθαρχικό Συμβούλιο για εξέταση 
πειθαρχικών αδικημάτων των υπαλλήλων. 

20. Τις προτάσεις άρσης φραγής εσωτερικού-εξωτερι- 
κού των τηλεφωνικών συνδιαλέξεων του Υπουργείου Αι¬ 
γαίου. 

21. Αποφάσεις χορήγησης κανονικών αδειών και αδει¬ 
ών άνευ αποδοχών των Προϊσταμένων Διευθύνσεων του 
Υπουργείου Αιγαίου. 

22. Αποφάσεις χορήγησης αδειών άνευ αποδοχών των 
Προϊσταμένων Τμημάτων του Υπ. Αιγαίου. 

23. Την έγκριση ειδικών αδειών απουσίας (στράτευση, 
εκλογών κ.λπ.) των Προϊσταμένων Διευθύνσεων του Υ¬ 
πουργείου Αιγαίου. 

24. Αποφάσεις εγκρίσεως χρηματοδοτήσεων από το 
Πρόγραμμα Δημοσίων Επενδύσεων (Π.Δ.Ε) του Υπ. Αι¬ 
γαίου ανεξαρτήτου ποσού. 

25. Την έγκριση κατανομώντου Π.Δ.Ε. από το ποσό των 
πέντε εκατομμυρίων μίας (5.000.001) δρχ. και άνω. 

26. Αποφάσεις επιχορηγήσεων από τις πιστώσεις του 
τακτικού προϋπολογισμού του Υπ. Αιγαίου ανεξαρτήτου 
ποσού. 

27. Προτάσεις προς το Γ ενικό Λογιστήριο του Κράτους 
αυξομείωσης των πιστώσεων του προϋπολογισμού εξό¬ 
δων του Υπουργείου Αιγαίου, συμπεριλαμβανομένης και 
της περίπτωσης που ζητείται διάθεσης πίστωσης από το 
αποθεματικό από το ποσό των δέκα εκατομμυρίων μίας 
(10.000.001) δρχ. και άνω. 

28. Προτάσεις προς το Υπουργείο Εθνικής Οικονομίας 
για τροποποίηση του Π.Δ.Ε ανεξαρτήτου ποσού. 

29. Τις αποφάσεις έγκρισης για να ακολουθηθεί η δια¬ 
δικασία της απευθείας ανάθεσης (άρθρο 22 του Π.Δ/τος 
394/96) καθώς και κάθε σχετική με το θέμα απόφαση σύμ¬ 
φωνα με τις διατάξεις της παρ. 13 του άρθρου 2 του 
Ν.2286/1995, όπως θα ισχύει κάθε φορά. 

30. Αποφάσεις που αφορούν δαπάνες προμηθειών, ε¬ 
κτέλεση εργασιών προκηρύξεις δημόσιων διαγωνισμών 
κατακυρώσεις αποτελεσμάτων διαγωνισμών και συμβά¬ 
σεις, ανεξαρτήτου ποσού. 


31. Αποφάσεις συγκρότησης και ορισμού μελών Επι¬ 
τροπών διαγωνισμού (πρόχειρων μειοδοτικών, δημόσιων 
ανοικτών ή κλειστών και μίσθωσης άγονων γραμμών). 

32. Αποφάσεις που αφορούν δαπάνες μίσθωσης κύ¬ 
ριων άγονων και ταχυδρομικών γραμμών, προκηρύξεις 
των δημόσιων διαγωνισμών αυτών, κατακυρώσεις των 
αποτελεσμάτων τους και τις σχετικές συμβάσεις, ανε¬ 
ξαρτήτου ποσού. 

33. Την έγκριση της απ' ευθείας μίσθωσης πλοίων (κυ¬ 
ρίων άγονων γραμμών). 

34. Την έγκριση της απευθείας μίσθωσης πλοίων άγο¬ 
νων ταχυδρομικών γραμμών ανεξαρτήτου ποσού. 

35. Την έγκριση και τροποποίηση δρομολογίων πλοίων 
που εκτελούν ελεύθερα ή επιδοτούμενα (άγονα) δρομο¬ 
λόγια. 

36. Την έγκριση διακοπής δρομολογίων πλοίων καθώς 
και την αντικατάστασή των σε ακτοπλοϊκές γραμμές 
(ελεύθερες ή επιδοτούμενες) λόγω ετήσιας επιθεώρη¬ 
σης για αποκατάσταση βλάβης ή ζημιάς, για εκτέλεση 
εργασιών μετασκευών ή διαρρυθμίσεων κλπ και λόγω 
εξαιρετικής ανάγκης ή ανωτέρας βίας ή άλλης σοβα¬ 
ρής αιτίας (άρθρο 173 του Ν.Δ. 187/73). 

37. Αποφάσεις χαρακτηρισμού κτιρίων ως διατηρητέων 
και καθορισμός ειδικών όρων και περιορισμός δόμησης 
αυτών. 

38. Αποφάσεις χαρακτηρισμού τόπων που παρουσιά¬ 
ζουν ιδιαίτερο φυσικό κάλλος καθώς και καθορισμό όρων 
και περιορισμό δόμησης αυτών. 

39. Τις γνωμοδοτήσεις για το χαρακτηρισμό κτιρίων ως 
ιστορικών διατηρητέων μνημείων και ως έργων τέχνης. 

40. Την υπογραφή των Αιτιολογικών Εκθέσεων για την 
έκδοση αποφάσεων χαρακτηρισμού κτιρίων ως διατηρη¬ 
τέων. 

41. Αποφάσεις ορισμού ή αντικατάστασης υπολόγων 
χρηματικών ενταλμάτων προπληρωμής (ΧΕΠ) από του 
ποσού των πέντε εκατομμυρίων μιας (5.000.001) δρχ. και 
άνω. 

42. Εντολές προς τους υπολόγους για την καταβολή 
δαπανών από τα ΧΕΠ που έχουν εκδοθεί στο όνομά τους 
από του ποσού των πέντε εκατομμυρίου μίας (5.000.001) 
δρχ. και άνω. 

Άρθρο 2. 

Στους Προϊσταμένους των Δ/νσεων ή στους αναπλη¬ 
ρωτές τους μεταβιβάζουμε το δικαίωμα να υπογράφουν 
«με εντολή Υπουργού» για τα παρακάτω θέματα: 

1. Αλληλογραφία με Δ/νσεις του Υπουργείου ή φορέων 
του δημόσιου τομέα για τρέχοντα υπηρεσιακά θέματα. 

2. Έγκριση χορήγησης αντιγράφων από το τηρούμενο 
στη Διεύθυνση Αρχείο συμπεριλαμβανομένης και της έ¬ 
γκρισης γνωστοποίησης διοικητικών εγγράφων κατά το 
άρθρο 16 του Ν. 1599/86. 

3. Τα έγγραφα που απευθύνονται στα δικαστήρια και 
αναφέρονται σε ένδικα μέσα και έχουν ασκηθεί κατά πρά¬ 
ξεων ή παραλείψεων της διοίκησης αρμοδιότητας της 
οικείας Διεύθυνσης. 

4. Πράξεις για τη θέση εγγράφων στο Αρχείο για θέμα¬ 
τα αρμοδιότητας περισσοτέρων Τμημάτων που ανήκουν 
στην οικεία Διεύθυνση. 

5. Αποφάσεις, εγκύκλιοι και έγγραφα αρμοδιότητας πε¬ 
ρισσοτέρων Τμημάτων της οικείας Διεύθυνσης. 

6. Μετακινήσεις υπαλλήλων Τμημάτων και Γραφείων 
της οικείας Διεύθυνσης. 

7. Αποφάσεις ανάθεσης παράλληλων καθηκόντων σε 
υπαλλήλους της οικείας Διεύθυνσης. 

8. Έγγραφα και κάθε πράξη που αφορά θέματα για τα 
οποία έχει εκδοθεί απόφασή μας ή έχει δοθεί σχετική 
έγκρισή μας καθώς και απόφαση ή έγκριση του Γενικού 
Γραμματέα του Υπουργείου. 

9. Αποφάσεις για τη συγκρότηση επιτροπών εκκαθά¬ 
ρισης των αρχείων της οικείας Διεύθυνσης. 

10. Έγγραφα με τα οποία ανακοινώνονται ή κοινοποι¬ 
ούνται Π.Δ/γματα ή Υπουργικές αποφάσεις αρμοδιότη¬ 
τας της οικείας Διεύθυνσης. 

11. Περιλήψεις αποφάσεων και πράξεων που δημοσιεύ¬ 
ονται στον ημερήσιο ή περιοδικό τύπο για θέματα της οι¬ 
κείας Διεύθυνσης. 

Άρθρο 3. 

Ειδικώτερα στο Προϊστάμενο της Διεύθυνσης Διοικητι¬ 
κού Οικονομικού ή στο νόμιμο αναπληρωτή του, μεταβι¬ 
βάζουμε το δικαίωμα να υπογράφει «με εντολή Υπουρ¬ 
γού» για τα παρακάτω θέματα: 

1. Ερωτήματα προς τα καθ' ύλην αρμόδια Υπουργεία 
και φορείς του Δημοσίου για θέματα υπηρεσιακής κατά¬ 
στασης όλων των υπαλλήλων με οποιαδήποτε σχέση ερ¬ 
γασίας. 

2. Αποφάσεις μετακινήσεων των υπαλλήλων όλων των 
κατηγοριών, εκτός των Προϊσταμένων Δ/νσεων και Τμη¬ 
μάτων στο εσωτερικό για εκτέλεση υπηρεσίας και για 
χρονικό διάστημα που ορίζεται σύμφωνα με τις διατά¬ 
ξεις του άρθρου 2 του Ν. 2346/95, όπως θα ισχύει κάθε 
φορά. 

3. Αποφάσεις έγκρισης για απευθείας προμήθεια ή α¬ 
πευθείας ανάθεση εκτέλεσης εργασιών, υπογραφή των 
σχετικών συμβάσεων καθώς και κάθε σχετική με το θέμα 
απόφαση, για τις περιπτώσεις που η σχετική δαπάνη φθά¬ 
νει μέχρι του ποσού του ενός εκατομμυρίου (1.000.000) 
δρχ. και που αφορούν δαπάνες λειτουργίας της Κεντρι¬ 
κής Διοίκησης του Υπουργείου Αιγαίου. 

4. Αποφάσεις ορισμού και αντικατάστασης υπολόγων 
ΧΕΠ και μέχρι του ποσού των πέντε εκατομμυρίων 
(5.000.000) δρχ. 

5. Εντολές προς τους υπολόγους για την πληρωμή δα¬ 
πανών από τα Χρηματικά Εντάλματα Προπληρωμής 
(ΧΕΠ) μέχρι του ποσού των πέντε εκατομμυρίων 
(5.000.000) δρχ. για κάθε περίπτωση. 

6. Τη θεώρηση των καταστάσεων εκκαθάρισης δαπα¬ 
νών, για τις οποίες έχει εκδοθεί απόφαση έγκρισης ανε¬ 
ξαρτήτως ποσού. 

7. Αποφάσεις για απονομή ηθικών αμοιβών στους υ¬ 
παλλήλους του Υπουργείου Αιγαίου, μετά την ανάλογη 
γνωμοδότηση του Υπηρεσιακού Συμβουλίου του Υπουρ¬ 
γείου Αιγαίου. 

8. Αποφάσεις χορήγησης κανονικών αδειών στους 
Προϊσταμένους Τμημάτων του Υπουργείου Αιγαίου. 


9. Την έγκριση ειδικών αδειών απουσίας (στράτευση, 
εκλογών κ.λπ.) του πάσης φύσεως προσωπικού του Υ¬ 
πουργείου Αιγαίου. 

10. Αποφάσεις χορήγησης αδειών κυήσεως και λοχείας 
των Προϊσταμένων Δ/νσεων και Τμημάτων του Υπουργεί¬ 
ου Αιγαίου. 

11. Αποφάσεις ορισμού υπολόγου διαχειριστή υλικού 
(αναλωσίμου και μη). 

12. Αποφάσεις ορισμού μελών επιτροπής παραλαβής 
υλικού, καυσίμων και εργασιών. 

13. Προτάσεις μεταφοράς πίστωσης σε φορείς του Δη¬ 
μοσίου και μέχρι του ποσού των δέκα εκατομμυρίων 
(10.000.000) δρχ. 

14. Εντολές ανάληψης πιστώσεων από του ποσού των 
δύο εκατομμυρίων (2 000.000) δρχ.και άνω. 

15. Προτάσεις - έγγραφα προς το Γενικό Λογιστήριο 
του Κράτους για εγγραφή και αυξομείωση προβλέψεων 
θέσεων προσωπικού. 

16. Διαπιστωτικές πράξεις και διαδικαστικές ενέργειες 
απόλυσης λόγω 35ετ'ας ή ορίου ηλικίας ή θανάτου ή έκ¬ 
πτωση όλων των μονίμων υπαλλήλων και διαπιστωτικές 
πράξεις λύσης εργασιακής σχέσης λόγω ορίου ηλικίας 
προσωπικού με σχέση εργασίας Ιδιωτικού Δικαίου. 

17. Πράξεις προαγιογής των μονίμων υπαλλήλων. 

18. Την κύρωση των πινάκων προαγωγής των υπαλλή¬ 
λων όλων των Κατηγοριών, Κλάδων και Βαθμών. 

19. Βεβαιώσεις για την πραγματοποίηση υπερωριακής 
εργασίας των υπάλληλων εκτός των βεβαιώσεων που ε¬ 
ξουσιοδοτούνται άλλα όργανα. 

20. Πράξεις μονιμοποίησης των υπαλλήλων (δοκίμων 
και με σχέση εργασίας Ιδιωτικού Δικαίου). 

21. Ανακοινώσεις αποφάσεων διορισμού και έγγραφα 
κοινοποίησης καταστάσεων του άρθρου 34 του Ν. 
2190/1994. 

22. Εντολές προς την Τράπεζα της Ελλάδος, για την έκ¬ 
δοση επιταγών ή εντολών σε συνάλλαγμα. 

23. Εξουσιοδοτήσεις προς το Ταμείο Παρακαταθηκών 
και Δανείων για την εξόφληση ή είσπραξη χρηματικών ε¬ 
νταλμάτων που έχουν εκδοθεί και εξοφλούνται μέσω του 
Ταμείου Παρακαταθηκών και Δανείων. 

24. Τα διαδικαστικά έγγραφα που απαιτούνται για την 
αποστολή υπαλλήλων στο εξωτερικό για εκτέλεση υπη¬ 
ρεσίας. 

25. Τα διαδικαστικά έγγραφα, πλην των παραπεμπτικών 
και της απόφασης σχετικά με θέση σε διαθεσιμότητα και 
αργία υπαλλήλων. 

26. Τα διαδικαστικά έγγραφα πλην της απόφασης σχε¬ 
τικά με απονομή ηθικών αμοιβών και βραβεύσεων των υ- 
παλήλων. 

27. Θέματα έκδοσης ή θεώρησης διαβατηρίων των υ¬ 
παλλήλων. 

Άρθρο 4. 

Ειδικώτερα στον Προϊστάμενο της Διεύθυνσης Περιφε- 

ρειακής Ανάπτυξης ή στον νόμιμο αναπληρωτή του μετα¬ 
βιβάζουμε το δικαίωμα να υπογράψει «Με εντολή Υπουρ¬ 
γού» , για τα παρακάτω θέματα: 

1. Την έγκριση κατανομής πιστώσεων από το Π.Δ.Ε. του 
Υπουργείου Αιγαίου από του ποσού των δύο εκατομμυ¬ 
ρίων μιας (2.000.001) δρχ. και μέχρι πέντε εκατομμυρίων 
(5.000.000) δρχ. 

2. Την έγκριση τροποποίησης δρομολογίων πλοίων 
που εκτελούν ελεύθερα, μη επιδοτούμενα δρομολόγια, 
περιορισμένης χρονικής διάρκειας, μέχρι και 3 μέρες, 
ύστερα από συνεννόηση με τις κατά τόπους αρμόδιες 
Λιμενικές Αρχές. 

3. Την τροποποίηση εγκεκριμένων δρομολογίων πλοίων 
που εκτελούν άγονα επιδοτούμενα δρομολόγια και μόνο 
όσον αφορά τις ώρες αφιξοαναχώρησης, κατά τις συγκε¬ 
κριμένες ημέρες εκτέλεσής των. 

4. Την έγκριση έκτακτων ελεύθερων (μη επιδοτούμε¬ 
νων) προσεγγίσεων σε λιμένα, πλοίων που εκτελούν 
ελεύθερα ή επιδοτούμενα δρομολόγια και για χρονικό 
διάστημα μέχρι και τρεις μέρες. 

5. Την αντικατάσταση πλοίων που εκτελούν ελεύθερα 
ή επιδοτούμενα δρομολόγια λόγω βλάβης, ή ζημίας και 
λόγω εξαιρετικής ή ανωτέρας βίας και για χρονικό διά¬ 
στημα μέχρι και τρεις ημέρες, ύστερα από συνεννόηση με 
τις αρμόδιες λιμενικές αρχές. 

6. Την έγκριση έκτακτων ελεύθερων (μη επιδοτούμε¬ 
νων) δρομολογίων για την αντιμετώπιση εκτάκτων συ¬ 
γκοινωνιακών αναγκών και για χρονικό διάστημα μέχρι και 
τρεις ημέρες. 

Άρθρο 5. 

Ειδικώτερα στο Προϊστάμενο της Δ/νσης Πολιτικής 
Σχεδίασης Εκτάκτου Ανάγκης ή στο νόμιμο αναπληρωτή 
του μεταβιβάζουμε το δικαίωμα να υπογράφει «με εντολή 
Υπουργού» για τα παρακάτω θέματα: 

1. Προπαρασκευαστικά, υπομνηστικά και διαβιβαστικά 
έγγραφα, που αναφέρονται σε θέματα εξουσιοδότησης 
υπαλλήλων για τον χειρισμό διαβαθμισμένου υλικού, κα¬ 
θώς και τις σχετικές αποφάσεις εξουσιοδότησης, εφόσον 
συντρέχουν οι απαιτούμενες προϋποθέσεις από τους Κα¬ 
νονισμούς Ασφάλειας. 

2. Έγγραφα που αναφέρονται σε θέματα ΠΣΕΑ, για τα 
οποία απαιτείται η συνεργασία και άλλων δημοσίων πολι¬ 
τικών ή στρατιωτικών υπηρεσιών. 

3. Αποφάσεις και έγγραφα που αναφέρονται στην ορ¬ 
γάνωση των Τμημάτων ΠΣΕΑ των Νομαρχιών και Επαρ¬ 
χείων του χώρου ευθύνης του Υπουργείου. 

Άρθρο 6. 

Στους Προϊσταμένους Τμημάτων ή στους νόμιμους α¬ 
ναπληρωτές τους, μέσα στα πλαίσια των καθ' ύλην αρ- 
μοδιοτήτωντους μεταβιβάζουμε το δικαίωμα υπογραφής 
«με εντολή Υπουργού» για τα παρακάτω θέματα: 

1. Προπαρασκευαστικά, υπομνηστικά και γενικότερα 
όλα τα διαδικαστικά έγγραφα οιουδήποτε περιεχομένου, 
περιλαμβανομένων και εκείνων με τα οποία ζητούνται ή 
περιέχονται πληροφορίες ή ανακοινώνονται Πράξεις της 
Διοίκησης. 

2. Απαντήσεις σε αιτήματα πολιτών ή φορέων του ευ¬ 
ρύτερου Δημόσιου Τομέα, των Ν.Π.Ι.Δ. κλπ. για θέματα 
αρμοδιότητας του οικείου Τμήματος. 


3. Πράξεις με τις οποίες τίθενται έγγραφα στο αρχείο. 

4. Αλληλογραφία με φορείς του Δημόσιου Τομέα για 
τρέχοντα υπηρεσιακά θέματα. 

5. Εγκρίσεις χορήγησης αντιγράφων από το τηρούμενο 
αρχείο του οικείου Τμήματος, συμπεριλαμβανομένης και 
της έγκρισης γνωστοποίησης διοικητικών εγγράφων κα¬ 
τά το άρθρο 16 του Ν. 1599/86. 

6. Βεβαιώσεις και πιστοποιητικά για κάθε νόμιμη χρήση, 
σε θέματα, που σύμφωνα με τις κείμενες κάθε φορά δια¬ 
τάξεις είναι δυνατόν να βεβαιωθούν από τα στοιχεία που 
τηρούνται στο αρχείο της Υπηρεσίας, εκτός για τις περι¬ 
πτώσεις για τις οποίες ειδικά εξουσιοδοτούνται, με την α¬ 
πόφαση αυτή, άλλα υπηρεσιακά όργανα. 

Άρθρο 7. 

Ειδικώτερα και πέραν των αναφερομένων στο άρθρο 7 
της παρούσας απόφασης, μεταβιβάζουμε το δικαίωμα να 
υπογράφουν «με εντολή Υπουργού» οι παρακάτω Προϊ¬ 
στάμενοι και οι νόμιμοι αναπληρωτές τους, τα εξής: 

Α. Προϊστάμενος Τμήματος Προσωπικού και Διοικητι¬ 
κής Οργάνωσης: 

1. Απαντήσεις σε αιτήματα υπαλλήλων σχετικά με την υ¬ 
πηρεσιακή τους κατάσταση. 

2. Αποφάσεις κατανομής ή επανακατάταξης σε μισθο- 
λογικό κλιμάκιο, χορήγησης χρονοεπιδόματος και λοι¬ 
πών επιδομάτων των μονίμων και μετακλητών υπαλλή¬ 
λων. 

3. Αποφάσεις χορήγησης επιδόματος τριετιών και 
λοιπών επιδομάτων των υπαλλήλων με σχέση εργασίας 
Ιδιωτικού Δικαίου. 

4. Πιστοποιητικά ή βεβαιώσεις για την υπηρεσιακή ή μι- 
σθολογική κατάσταση των υπαλλήλων. 

5. Βεβαιώσεις για την πραγματοποίηση υπερωριακής 
εργασίας των υπαλλήλων εκτός των βεβαιώσεων για τις 
οποίες εξουσιοδοτούνται άλλα όργανα. 

6. Έγγραφα ανακοινώσεων διορισμών ή προσλήψεων. 

7. Διαπιστωτικές πράξεις αλλαγής ονόματος ή επωνύ¬ 
μων των υπαλλήλων όλων των κατηγοριών. 

8. Θεωρήσεις βιβλιαρίων νοσηλείας των υπαλλήλων και 
των μελών της οικογένειάς των καθώς και κάθε σχετικό μ' 
αυτά έγγραφο. 

9. Εντολές δημοσίευσης στην Εφημερίδα της Κυβέρνη¬ 
σης αποφάσεων, πράξεων κλπ., πλην των αποφάσεων χα¬ 
ρακτηρισμού κτιρίου ως διατηρητέων. 

10. Έγγραφα κοινοποίησης καταστάσεων του άρθρου 
34του Ν.2190/94. 

11. Τα έγγραφα παραπομπής το3ν υπαλλήλων για υγει¬ 
ονομική εξέταση καθώς και αποφάσεις δικαιολόγησης 
της αποχής από τα υπηρεσιακά καθήκοντα για λόγους α¬ 
σθένειας με αποδοχές ή χωρίς αποδοχές των υπαλλήλων 
με οιαδήποτε σχέση εργασίας. 

12. Αποφάσεις περικοπής αποδοχών για συμμετοχή σε 
απεργία ή αδικαιολόγητη αποχή από την εκτέλεση των 
καθηκόντων των υπαλλήλων με οιαδήποτε σχέση. 

13. Αποφάσεις χορήγησης κανονικών, αναρρωτικών, 
κυήσεως και λοχείας αδειών του πάσης φύσης προσω¬ 
πικού του Υπ. Αιγαίου, πλην των Προϊσταμένων Δ/νσεων 
και Τμημάτων. 

Β. Προϊστάμενος Τμήματος Οικονομικής Διοίκησης και 
Προμηθειών: 

1. Εντολές προς την Τράπεζα της Ελλάδας για την 
έκδοση επιταγών ή εντολών σε συνάλλαγμα. 

2. Εξουσιοδοτήσεις προς το Ταμείο πληρωμών για εξό¬ 
φληση ή είσπραξη χρηματικών ενταλμάτων. 

3. Εξουσιοδοτήσεις προς το Ταμείο Παρακαταθηκών 
και Δανείων για την εξόφληση ή είσπραξη χρηματικών ε¬ 
νταλμάτων, που έχουν εκδοθεί και εξοφλούνται μέσω του 
Ταμείου Παρακαταθηκών και Δανείων. 

4. Έγγραφα με τα οποία αναζητούνται από τα Ασφαλι¬ 
στικά Ταμεία των υπαλλήλων κρατήσεις αποδοχών και 
εισφορές, που έχουν καταβληθεί αχρεωστήτως. 

5. Βεβαιώσεις αποδοχών όλων των κατηγοριών προσω¬ 
πικού για φορολογική ή κάθε άλλη νόμιμη χρήση. 

6. Τα διαβιβαστικά έγγραφα για έκδοση χρηματικών 
ενταλμάτων πληρωμής των πάσης φύσεως δαπανών του 
Υπουργείου Αιγαίου, που βαρύνουν τον Τακτικό Προϋπο¬ 
λογισμό, ανεξαρτήτως ποσού. 

7. Εντολές προς τους υπολόγους για την καταβολή δα¬ 
πάνης από τα χρηματικά εντάλματα προπληρωμής που έ¬ 
χουν εκδοθεί στο όνομά τους μέχρι του ποσού των πε- 
ντακοσίων χιλιάδων (500.000) δρχ. για κάθε περίπτωση. 

8. Πράξεις θεώρησης των καταστάσεων εκκαθάρισης 
όλων των δαπανών, καθώς και τα σχετικά διαβιβαστικά 
και λοιπά έγγραφα μέχρι του ποσού των πεντακοσίων χι¬ 
λιάδων (500.000) δρχ. για κάθε περίπτωση. 

9. Εντολές ανάληψης μέχρι του ποσού των δύο εκατομ¬ 
μυρίων (2.000.000) δρχ. 

Γ. Προϊστάμενος Τμήματος Γραμματείας: 

1. Την επικύρωση αντιγράφων των εισερχομένων και 
εξερχομένων εγγράφων. 

2. Τα έγγραφα που είναι απαραίτητα για τη διακίνηση 
και τη διεκπεραίωση της αλληλογραφίας της Υπηρεσίας. 

3. Τη θεώρηση του γνησίου της υπογραφής όλωντων υ¬ 
παλλήλων και των πολιτών. 

4. Τις επικυρώσεις αντιγράφων και φωτοαντιγράφων 
εγγράφων από τα «εις χείρας», των ενδιαφερομένων υ¬ 
παλλήλων, «πρωτοτύπων», καθώς και την επικύρωση α¬ 
ντιγράφων «εις χείρας», ιδιωτών «πρωτοτύπων», για υπη¬ 
ρεσιακή χρήση. 

5. Την λειτουργία και ευθύνη του γραφείου κίνησης της 
Κεντρικής Διοίκησης. 

6. Τη διαχείριση του αναλώσιμου υλικού του Υπ. Αιγαί¬ 
ου. 

Δ. Προϊστάμενος Τμήματος Εθνικών & Κοινοτικών Προ- 
γρ /των: 

1. Την έγκριση κατανομών από το Π.Δ.Ε. του Υπ. Αιγαί¬ 
ου και μέχρι του ποσού των δύο εκατομμυρίων 
(2.000.000) δρχ. 

Ε. Προϊστάμενος Τμήματος Τουρισμού και Μεταφο¬ 
ρών: 

1. Την προφορική έγκριση εκτέλεσης ή τροποποίησης 
δρομολογίων ή αντικατάστασης πλοίου κατά τις μη εργά¬ 
σιμες ημέρες ή ώρες για λόγους εξυπηρέτησης των συ¬ 
γκοινωνιακών αναγκών, μετά από συνεννόηση με τον Γ ε¬ 
νικό Γραμματέα του Υπ. Αιγαίου και τις αρμόδιες λιμενι¬ 
κές αρχές. 


Στην περίπτωση αυτή υποχρεωτικά τη πρώτη εργάσιμη 
ημέρα δίδεται οπωσδήποτε και γραπτή έγκριση. 

2. Κοινοποίηση των αποφάσεων μίσθωσης άγονων 
(ακτοπλοϊκών και ταχυδρομικών) γραμμών. 

3. Κοινοποίηση των αποφάσεων προκήρυξης δημόσιων 
μειοδοτικών διαγωνισμών μίσθωσης άγονων γραμμών 
στον τύπο, όπως προβλέπεται από τις κείμενες διατάξεις. 

4. Τα διαβιβαστικά έγγραφα παροχής οδηγιών προς 
πλοιοκτήτες μισθωμένων πλοίων για την σύμφωνα με τις 
ισχύουσες διατάξεις σωστή εκτέλεση των υποχρεώσεών 
τους. 

5. Τον έλεγχο υποχρεώσεων πλοιοκτητών που απορρέ¬ 
ουν από τις χορηγηθείσες σ αυτούς άδειες σκοπιμότη¬ 
τας. 

6. Την παροχή πληροφοριών, στατιστικών και άλλων 
στοιχείων καθώς και διατάξεων που σχετίζονται με τις αρ¬ 
μοδιότητες του Τ μήματος. 

ΣΤ. Προϊστάμενος Τμήματος Πολιτιστικής Ανάπτυξης: 

1. Την έκδοση πράξεων θεώρησης των τοπογραφικών 
διαγραμμάτων που συνοδεύουν τις αποφάσεις χαρακτη¬ 
ρισμού κτιρίων ως διατηρητέων. 

2. Την έκδοση πράξεων θεώρησης των τοπογραφικών 
διαγραμμάτων που απαιτούνται για τη σύνταξη των αιτιο- 
λογικών εκθέσεων. 

3. Την ανακοίνωση στους πολίτες και στις καθ ύλην αρ¬ 
μόδιες Υπηρεσίες των αποφάσεων μετά τη δημοσίευσή 
τους στην Εφημερίδα της Κυβερνήσεως. 

4. Εντολές δημοσίευσης στην Εφημερίδα της Κυβέρ¬ 
νησης αποφάσεων χαρακτηρισμού κτιρίων ως διατηρη¬ 
τέων. 

Άρθρο 8. 

1. Αν δεν υπάρχει ο Γ ενικός Γ ραμματέας ή κωλύεται ή 
απουσιάζει, οι αρμοδιότητές του ασκούνται από τον 
Υπουργό ή τον νόμιμο αναπληρωτή του όταν ορισθεί. 

2. Αν κωλύεται ή απουσιάζει, ο Προϊστάμενος Διεύθυν¬ 
σης και ο νόμιμος αναπληρωτής του, οι αρμοδιότητές του 
ασκούνται από τον καθ' ύλην αρμόδιο Προϊστάμενο Τμή¬ 
ματος, που προβλέπονται στην παρούσα απόφαση. 

3. Αν κωλύεται ή απουσιάζει ο Προϊστάμενος Τμήματος 
και ο νόμιμος αναπληρωτής του, οι αρμοδιότητές του 
ασκούνται από τον Προϊστάμενο της Διεύθυνσης. 

4. Η κατά τα προηγούμενα άρθρα μεταβίβαση δικαιώ¬ 
ματος υπογραφής «με εντολή Υπουργού» στους Προϊ¬ 
σταμένους Διευθύνσεων και Τμημάτων ισχύει και για τους 
νόμιμους αναπληρωτές τους. 

5. Το αρμόδιο ιεραρχικό όργανο μπορεί, κατά την κρίση 
του, να ζητά από το αρμόδιο κατώτερο ιεραρχικά όργανο 
να του προσκομίζει για υπογραφή έγγραφα, αποφάσεις 
κλπ, αν αυτό επιβάλλεται από ειδικούς λόγους. 

6. Όσες φορές λόγω της φύσης ή της σοβαρότητας του 
εγγράφου ή της απόφασης κ.λπ., οι κατά τα προηγούμε¬ 
να άρθρα εξουσιοδοτούμενοι να υπογράφουν «με εντολή 
Υπουργού» θεωρούν ενδεδειγμένη την υπογραφή από τα 
ανωτέρω όργανα, το σχετικό έγγραφο ή απόφαση κλπ 
μπορεί να υπογράφεται από το ανώτερο όργανο. 

7. Σε περίπτωση που το εξουσιοδοτημένο για την υπο¬ 
γραφή όργανο διαφωνεί, η αρμοδιότητα στην οποία 

αφορά η διαφωνία θα ασκείται κατά σειρά από το ιεραρ¬ 
χικά ανώτερο όργανο και δεν θα ισχύει στη συγκεκριμένη 
περίπτωση η παρούσα εξουσιοδότηση. 

Άρθρο 9. 

Από τις διατάξεις της παρούσας απόφασης δεν πρόκα- 
λείται δαπάνη σε βάρος του Κρατικού Προϋπολογισμού. 

Άρθρο 10. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 


Με τη δημοσίευση της παρούσας απόφασης καταργεί- 
ται κάθε προηγούμενη σχετική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 8 Μαρτίου 1999 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 

ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βΙ.ρΓ 

ΙΝΤΕΡΝΕΤ: ΙιοΙ.ρΓ 
β-ΓΠ3ίΙ: πν33 @ ΙιοΙ.ρΓ 



ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531)22 858 



ΛΑΡΙΣΑ 




Διοικητήριο Τ.Κ. 41110 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081)396 223 



ΛΕΣΒΟΣ 




Πλ. Κωνσταντινουπόλεως Τ.Κ. 81 1 00 Μυτιλήνη ; 




(0251) 46 888/47 533 

ΤΙΜΗ ΦΥΛΛΩΝ ' Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 8 σε χ(δ ε ς και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 » . 

750 » . 

Δ' (Απαλλοτριώσεις, πολεοδομία κ.λπ.) 


70.000 - . 

3.500 » . 

Αναπτυξιακών Πράξεων (Τ.Α.Π.Σ.) 


30.000 » . 

1.500 >■ . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 - . 

Παράρτημα (Προκηρύξεις θέσεων ΔΕΠ κ.τλ.) 


5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 » . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


.... ... ....... _ 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 



(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






